LATEST NEWS >> Uitstappie na Mockford Plaas Outing to Mockfords Vulture Restaurant (Local News)
Saterdag oggend toe die son sy eerste strale tussen die yskoue gras uitsteek toe bewonder ons groep al klaar 'n paar Langkuifarende in die dooie bome by die Mocfords se plaashek.
Onder Richter se leiding het ons die pad na die Aasvoëlrestaurant aangepak met die hoofdoel om die Witaasvoel (Palm-nut Vulture) te kan sien. Die trekker en sleepwa het net 'n paar oopgsnyde varke afglaai toe ons daar aankom en Maraboes en Kraaie en 'n paar Aasvoëls het al klaar gewag om te begin vreet.
Binne 'n uur het hordes Aasvoëls begin aankom en toe die groot opgewondenheid...die Witaasvoël (Palm-nut Vulture) vlieg verby die uitkyk venster en almal kon hom so vinnig mooi sien. Na die tweede draai kom sit hy toe in 'n boom lekker rustig saam met ander Aasvoëls. Die kameras was warm fotos geneem. Ses Jakkalse het ook ewe rustig binne die kameras se lense kom lê en verskeie voëls oa Rooiborslaksman het om die glasvensters van die skuiling gewei.
Een van die Aasvoëls was met 'n nommer gemerk en ek het die voël afgeneem en op Facebook gedeel om uit tevind waar kom die voël vandaan. Die no 025 het behoort aan 'n Kransaasvoël(Cape Vulture) wat Kate Webster in Januarie 2015 met 'n beseerde been by 'n boer gaan oplaai het. Hy is toegerus met 'n GPS en is in Maart 2015 vrygelaat. Sir Adelaide soos die voël genoem is se roetes is vir maande gevolg van Bedfordt na Hofmeyer en Zastron tot in Lesotho en Harrismith tot by ST Lucia en toe raak die sein weg tussen Newcastle en Ladysmith. Na 'n jaar is aangeneem dat die voël dood is. Die foto het bevestig dat Sir Adelaide nog lewe en daar was groot vreugde by Webster. Die storie het tot die koerante gehaal.
Vanaf die skuiling het ons nog van die damme besoek waar verskeie voëls oa die Afrikaanse snip (African Snipe) en ander watervoëls gesien is. Ons het 'n totaal van 96 spesies gesien vir die dag.
Images by Leonie Kellermann
Compiled by: Leonie Kellermann
Published on: 2016-07-09